VNI嘅缺點係使唨數字掣生成符號，因此輸入範圍闊過Telex，所以速度又慢過佢。但係，噉做嘅好處係，由於打符號啲掣唔喺字母掣當中，英越雙文並行輸入好舒適，唔需要改嚟改去啲輸入法。呢個幾適合越南程式設計師，佢哋必須要使英文嚟輸入程式碼、命令，又逼到使用越南文嚟輸入程式嘅顯示文字(譬如編寫應用程式抑或係網站嗰陣)。佢都適合啲外國人嚟輸入越南文，因為搵啲打符號嘅數字掣容易過搵Telex啲分散喺鍵盤中嘅字母掣。